<https://www.juoksufoorumi.fi/topic/5965-rogaining/#comment-184046>
<http://schema.org/text>
"Tulin viime yönä kotiin Rogain-kisoista tallinnasta. TA OK Rogain (TA OK = Tallinna orienteerumisklubi) tapahtumalla alkaa olla jo pitkät perinteet. Tämänkertainen kisa oli järjestyksessään kahdeksas. Osallistujamäärältään nämä olivat maailman suurimmat rogain-kisat. Joukkueita oli 432 ja osallistuja n. 1200, mutta tästä huolimatta kisoissa oli mukava pikkukisojen henki. \n \nTämä oli minun ensimmäinen Rogain-kisani. Pohjalla minulla on kokemusta joistakin pitkistä (maasto) juoksuista ja suunnistuksesta. Molempia tarvitaan selvästi tässä kisassa pärjäämiseen. Kisakumppanini oli Ove Uhtlik Tallinnasta. Löysin hänen kaveriksi netin kautta ja tapasin ensimmäisen kerran n. 1.5 tuntia ennen starttia. Ovella on kokemusta seikkailukisoista ja roginista (8h ja 24h kisoja). \n \nKisassa oli kaiken kaikkiaan 9.5 suomalaijoukkuetta. Matkustin ja majoituin suomalaisen kisaporukan kanssa, ja laivamatka meni vanhoja karttoja tutkiessa ja sain suomalaistytöiltä paljon vinkkejä kisaa varten. \n \nKartat jaettiin kilpailijoille tunti ennen lähtöä ja se aika meni aika lailla tarkkaan reitin suunnitellussa. Mitään suurta riitaa ei reitinvalinnassa tullut. Meidän reittimme kiersi karkeasti ottaen kisa-alueen yhtenä lenkkinä vastapäivään ja keskisassa olevat rastit jäivät väliin. Keskialueella ei kuitenkaan onneksi ollut paljon arvokkaita rasteja. Kisakarttaa on jo nähtävillä järjestäjän sivuilla (www.rogain.ee). \n \nAlussa lähdimme liikkelle (turhan) reipasta hölkkää. Puolenvälin tienoilla pääasialliseksi etenemistavaksi tuli reipas kävely. Mitään varsinaisia taukoja emme pitäneet, vaan pysyimme koko ajan liikkeessä. Myslipatukatkin nautittiin lennossa. Minulla oli repussa lähtiessä n. 2l urheilujuomaa. Maastossa oli kaksi huoltopistettä, joista me kävimme toisella.  Huoltopisteessä join muutaman lasin vettä, mutta reppua en tankannut, koska juomaa tuntui kuluvan kohtalaisen vähän.  \n \nSuunnistusmielessä tämä kisa oli helppo. Maasto oli helppokulkuista, polkuja oli paljon ja porukkaa niin paljon että moni rasti löytyi vain muuta porukkaa seurailemalla. Oli siellä sentään muutama rasti, joita joutui hieman etsimään, muutta mitään isoja pummeja ei tullut.  \n \nTulos kisassa on pääosin kiinni siitä, kuinka hyvin osasi suunnitella reitin omaan juoksumatkaan sopivaksi. Alkuun suunniteltu reitti piti hyvin. N. 6h kohdalla jouduimme toteamaan, että aika ei riitä Neemen niemenkärkeen vaan nyt on pakko suunnata kohden lähtöpaikkaa. Tuolta jäi saamatta siten 9 pistettä. Jälkikäteenkin katsoen reitinvalinta tuntui onnistuneelta. Meillä jäi saamatta vin yksi viiden pisteen rasti.  \n \nKengät pysyivät kuivana n. 1.5 tuntia. Sitten tuli vastaan ensimmäinen paikka jossa joutui kunnolla kahlaamaan. Myöhemmin tuli tunnin sadekuuro ja muutama ojan ylitys, joissa joutui taas kahlaamaan. Ilma oli onneksi niin lämmin etteivät varpaat päässeet paleltumaan. Goretex-lenkkarit voi näissä oloissa unohtaa, tärkeämpää on se että vesi valuu kengistä vapaasti pois. Neopreenisukat ovat kuulemma kova sana kylmällä tai pidemmissä kisoissa. 8h kisaan voi lähteä melko kevyellä varustuksella koska liike pitää lämpimänä. Minulle riitti sateessa lisälämmikkeeksi ohut tuulen (ei sateenpitävä) pusakka. 24h kisaan (jos sellainen joskus tulee vastaan) pitäisi hommata kunnolliset sateenpitävät varusteet, joilla pysyy lämpimänä myös pimeällä/kylmässä/märässä kun vauhtikin on hiipunut.  \n \nMe saimme kerättyä lopulta 99 pistettä ja tuolla tuloksella sijoittui kaikkien joukkeiden joukossa sijalle 65 ja miesten sarjassa sijalle 42. Matkaa tuli kerättyä kaiken kaikkiaan n. 50km. Kärkiporukka keräsi 135 pistettä (max. 140) joka on vaatinyt melkoista siksakkia rastien välillä ja matkaa varmaankin yli 80 km. \n \nParhaat suomalaissijoitukset tulivat tytöiltä. Team Liongirls (Kaija ja Anne Korhonen) olivat naisten sarjassa 5. ja Fox Force (Miia Hovi, Tiina Isonimei, Virpi komulainen) 6. Naisten kärki oli tosi tasainen, 6 ensimmäistä sijaa tulivat pisteillä 89-91. Fox Forcekin oli vain 2 pisteen (= 1 rasti) päässä kärjestä. "
<https://www.juoksufoorumi.fi/topic/5965-rogaining/>